KOMISSION PÄÄTÖS,

tehty 30 päivänä toukokuuta 1994,

yhteisön maatilatypologian perustamista koskevan päätöksen 85/377/ETY muuttamisesta (94/376/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon verkoston luomisesta Euroopan talousyhteisön maatilojen tuloja ja taloutta koskevien maatalouden kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY(1), sellaisena kuin se on viimeksi muutettuna asetuksella (ETY) N:o 3577/90(2), ja erityisesti sen 4 artiklan 4 kohdan ja 11 artiklan,

sekä katsoo, että

komission päätöksellä 85/377/ETY(3) perustettu yhteisön maatilatypologia ja erityisesti sen standardibruttomarginaalit muodostavat perustan maatilojen luokittelulle taloudellisen tilakoon ja teknis-taloudellisen suuntautumisen mukaan maatilojen rakennetutkimuksissa sekä maatalouden kirjanpidon tietoverkossa (FADN), ja yhteisön typologia muodostaa myös perustan eurooppalaisten kokoyksikköjen (ESU) ja rajojen laskemiselle seuranta-alueen määrittelemiseksi ja maatalouden kirjanpidon tietoverkossa (FADN) huomioonotettujen tai -otettavien kirjanpitotilojen valintasuunnitelman laatimiseksi;

eurooppalaisten kokoyksikköjen (ESU) ja teknis-taloudellisen suuntautumisen mukaan luokiteltujen maatilojen rakennetta koskevien tutkimusten tulokset muodostavat yhteisen maatalouspolitiikan maatalousrakenteiden politiikan tietoperustan sekä auttavat määrittelemään maatalouden kirjanpidon tietoverkon (FADN) seuranta-alueen, joka muodostaa FADN:n maatilaotoksen valinta- ja painotusperustan; on taattava kirjanpitotilojen valinnan edustavuus tämän seuranta-alueen osalta kunkin suunnitellun analyysin päämäärien mukaisesti;

neuvoston asetuksessa (ETY) N:o 571/88(4), sellaisena kuin se on viimeksi muutettuna komission päätöksellä 93/156/ETY(5), määrätään joukko tutkimuksia maatilojen rakenteesta vuosina 1988 1997 ja vahvistetaan sellaisten ominaisuuksien luettelo, joista on tehtävä tutkimus;

päätöksen 85/377/ETY 11 artiklassa määrätään, että komissio tarkastelee vähintään joka kymmenes vuosi, jäsenvaltioiden avustuksella, mainitun päätöksen soveltamisesta saatua kokemusta ja yhteisön mahdollisia uusia tarpeita tässä asiassa, ja että tämän tarkastelun tuloksena ja tarvittaessa mainitun päätöksen määräyksiä voidaan muuttaa;

aikaisemmin toteutetun tietojenkeruun yhteydessä käytetty ominaisuuksien luettelo on tutkittavien ominaisuuksien luettelon rakenteen ja sisällön osalta muutettu vuosina 1988 -1997, ja että yhteisön maatilojen typologia riippuu niistä ja on siis tarpeen mukauttaa päätös 85/377/ETY asetuksella (ETY) N:o 571/88 vahvistettuun tietojen keruussa käytettävien ominaisuuksien luetteloon;

tässä päätöksessä määrätyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon sekä pysyvän maataloustilastokomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Muutetaan päätöksen 85/377/ETY liitteet II ja III tämän päätöksen liitteiden I ja II mukaisesti.

2 artikla

Tätä päätöstä sovelletaan vuodesta 1988.

3 artikla

Tämä päätös on osoitettu kaikille jäsenvaltioille.

Tehty Brysselissä 30 päivänä toukokuuta 1994.

Komission puolesta

Henning CHRISTOPHERSEN

Varapuheenjohtaja

(1) EYVL N:o 109, 23.6.1965, s. 1859/65

(2) EYVL N:o L 353, 17.12.1990, s. 23

(3) EYVL N:o L 220, 17.8.1985, s. 1

(4) EYVL N:o L 56, 2.3.1988, s. 1

(5) EYVL N:o L 65, 17.3.1993, s. 12

LIITE I

Muutetaan päätöksen 85/377/ETY liite II seuraavasti:

1) B osassa,

- korvataan a alakohta ja siihen viittaava sivun alaviite seuraavasti:

" a) Kyseisten tutkimusten luonne

Nämä tutkimukset viittaavat maatilojen rakennetutkimuksissa luetteloitujen ominaisuuksien luetteloon. Niitä nimitetään neuvoston asetuksen (ETY) N:o 807/89 liitteessä I olevalla koodillaan tai useita ominaisuuksia sisältävällä koodilla, kuten käy ilmi liitteessä II C (1)."

"(1) Osastoja D12 (rehujuurikasvit), D18 (rehukasvit), D21 (kesannot), E (kotipuutarhat), F01 (pysyvä laidun ja niitty, lukuun ottamatta luonnonlaidunta), F02 (luonnonlaidun) ja J11 (porsaat) otetaan huomioon ainoastaan tietyin edellytyksin (kts. tämän päätöksen liitteessä I oleva 5 artikla)"

- sarakkeessa "Ominaisuuksien koodit ja rajat/katot",

- korvataan kaava "G01a > 2/3", joka viittaa tilatyypin erityiseen alaosastoon "3211 tuoreiden hedelmien (muut kuin sitrushedelmät) tuotantoon erikoistuneet tilat" kaavalla "G01a + G01b > 2/3

ja

- korvataan kaava "G01b > 2/3, joka viittaa tilatyypin erityiseen alaosastoon "3212 pähkinät" korvataan kaavalla "G01c > 2/3".

2) Osassa C. I.

- poistetaan sanat "muuhun kuin rehuntuotantoon" ominaisuudessa "I01 (peräkkäinen toissijainen viljely, muuhun kuin rehuntuotantoon)"

ja

- lisätään ominaisuudet "I06a (kesanto, jolla viljelykierto on mahdollista), I06b (pysyvä laidun- ja niittymaa, jota käytetään laajaperäiseen karjankasvatukseen), I06c (linssit, kahviherneet ja virnat)"

3) Korvataan osan C. II. taulukko seuraavalla taulukolla:

">TAULUKON PAIKKA>

"

LIITE II

Muutetaan päätöksen 85/377/ETY liitteessä III A oleva kohta 2 seuraavasti:

" SBM:ien uudistamisen seuraaviksi viitekausiksi 1000 ecun arvo voidaan kertoa kertoimilla, joiden avulla otetaan huomioon, valuuttatermeissä, maatalouden kokonaiskehitys koko Euroopan talousyhteisössä.

Komissio laskee ja vahvistaa nämä kertoimet kuultuaan jäsenvaltioita. Komissio päättää niiden soveltamisesta kuultuaan jäsenvaltioiden toimivaltaisia viranomaisia.